भगोड़े शराब कारोबारी विजय माल्या ने मंगलवार को कहा कि वह किसी भी अदालत से बचकर नहीं भागे हैं। भारत में बैंक कर्जो को न चुकाने के मामले में वांछित माल्या ने एक बार फिर अपने ऊपर लगे तमाम आरोपों को खारिज किया है। अपने प्रत्यर्पण को लेकर सुनवाई के दौरान अदालत में पेशी से पहले माल्या ने कहा, “मुझे कुछ नहीं कहना है, क्योंकि अदालत में सुनवाई चल रही है। और, मैं अपने खिलाफ लगे सभी आरोपों को खारिज करता हूं और आगे भी करता रहूंगा।”